Með Siðferðisgáttinni gefst starfsmönnum fyrirtækja og stofnana möguleiki á að koma því á framfæri , á öruggan hátt , ef þeir verða fyrir óæskilegri framkomu eða upplifa vanlíðan á sínum vinnustað . Siðferðisgáttin mun koma að slíkum málum sem óháður ráðgjafaraðili í samstarfi við stjórn fyrirtækja eða stofnana ( og tengiliðs ) sem gera samning um að starfrækja Siðferðisgáttina á viðkomandi vinnustað . Allir starfsmenn , óháð stöðu , geta þar með komið á framfæri til óháðs aðila ef þeir upplifa óæskilega framkomu gagnvart sér eða vanlíðan í starfi , og fer málið þar með strax í faglegan farveg . Siðferðisgáttin styður þannig við bakið á öflugu mannauðsstarfi fyrirtækja og stofnana með það að leiðarljósi að efla vellíðan á vinnustað . Með innleiðingu Siðferðisgáttarinnar eflir fyrirtækið þitt góða vinnustaðamenningu . Fullyrða má að ef eitthvað óæskilegt á sér stað á þínum vinnustað að þá er , að minnsta kosti , ein manneskja sem veit af því og líklega fleiri . Það er alltaf betra að slík mál leysist á farsælan hátt svo þau springi ekki í loft upp með tilheyrandi hættu á fjárhagslegu tapi , slæmu orðspori og lögsóknum . Fái stjórn eða stjórnendur fyrirtækis fljótt að vita af óæskilegri háttsemi eða vanlíðan starfsmanna á vinnustaðnum styttist tíminn sem málið stendur yfir og meiri líkur eru á að málsaðilar öðlist aukinn skilning á vandamálinu . Best er að ráðast að rót vandans . Þarf að skoða verkferla eða vinnureglur innanhúss ? Þarf að bjóða upp á fræðslu til stjórnenda eða annarra starfsmanna ? Með því að nýta Siðferðisgáttina sem þriðja aðila er tryggt að betri og dýpri upplýsingar fáist frá viðkomandi . Starfsmenn Siðferðisgáttarinnar eru vottaðir þjónustuaðilar í vinnuvernd og þjálfaðir í samskiptum með samkennd að leiðarljósi og eru því færir um að aðlaga samskiptin að hverjum tilkynnanda . Sem óháðir aðilar er því líklegra að það fáist fram þær upplýsingar sem þarf frá starfsmanni . Þannig næst lausn á farsælan hátt . Dæmi um óæskilega hegðun eða vanlíðan í starfi Starfsmaður / starfsmenn sýna kynferðislega áreitni í starfi . Starfsmaður / starfsmenn leggja aðra í einelti . Starfsmaður beitir annan starfsmann líkamlegu eða andlegu ofbeldi . Starfsmenn eiga í síendurteknum og langvarandi samskiptaerfiðleikum . Starfsmaður upplifir langvarandi álag í störfum sínum . Starfsmaður upplifir vanlíðan í samskiptum við aðra starfsmenn . Starfsmaður upplifir vanlíðan í vinnu sem hefur áhrif á störf hans . Með innleiðingu Siðferðisgáttarinnar efla fyrirtæki góða vinnustaðamenningu . Fái stjórnendur fljótt að vita af óæskilegri háttsemi , eða vanlíðan starfsmanna í tengslum við störf sín , á vinnustaðnum stendur málið yfir í skemmri tíma og tækifæri gefst til að vinna í því á sem faglegastan hátt , í nánu samstarfi við óháða og sérhæfða ráðgjafa . Með því að nýta Siðferðisgáttina sem þriðja aðila er líklegra að starfsmaður þori að koma máli sínu á framfæri .